b"\n_START_ARTICLE_\nNorrland\n_START_SECTION_\nNorrland actual\n_START_PARAGRAPH_\nNorrland \xc3\xa9s una regi\xc3\xb3 informal de Su\xc3\xa8cia, no reconeguda per a cap prop\xc3\xb2sit administratiu per\xc3\xb2 tanmateix habitual en el llenguatge de cada dia. A vegades s'ent\xc3\xa9n com tot all\xc3\xb2 que queda al nord de la ciutat de G\xc3\xa4vle, o al nord del riu Dal\xc3\xa4lven. _NEWLINE_Compr\xc3\xa8n el territori de les antigues prov\xc3\xadncies de G\xc3\xa4strikland, Medelpad, \xc3\x85ngermanland, H\xc3\xa4lsingland, J\xc3\xa4mtland, H\xc3\xa4rjedalen, V\xc3\xa4sterbotten, Norrbotten i Lappland (noti's que aquestes s\xc3\xb3n anteriors als actuals comtats). Aix\xc3\xb2 equival al 59% de l'\xc3\xa0rea de Su\xc3\xa8cia. Tanmateix, la seva poblaci\xc3\xb3 \xc3\xa9s molt petita, i concentrada a la costa.\n_START_SECTION_\nNorrland hist\xc3\xb2rica\n_START_PARAGRAPH_\nAntiguament Norrland era una de les quatre regions hist\xc3\xb2riques de Su\xc3\xa8cia. A l'oest (corresponent a l'estat suec actual) feia frontera amb Svealand mentre que a l'est (Finl\xc3\xa0ndia actual) limitava al sud amb \xc3\x96sterland. Finl\xc3\xa0ndia era llavors part de l'estat suec."